Parādība
Parādība ir jebkurš novērojams notikums. Parādības var iedalīt dabas parādībās, piemēram, zibens, varavīksne, ziemeļblāzma, un psihiskajās parādībās, piemēram, intelekts, atmiņa, jūtīgums. Pārmaiņas vai pārvērtības, kuras notiek ar fizikāliem ķermeņiem, sauc par fizikālajām parādībām. Neparastas parādības sauc par fenomeniem. Fizikālās parādības var iedalīt piecās grupās: mehāniskās parādības; gaismas parādības; skaņas parādības; siltuma parādības; elektriskās parādības.